CELEX: 62012CN0424
Language: et
Date: 2012-09-18 00:00:00
Title: Kohtuasi C-424/12: Eelotsusetaotlus, mille on esitanud Curtea de Apel Oradea (Rumeenia) 18. septembril 2012 — SC Fatorie SRL versus Direcția Generală a Finanțelor Publice Bihor

8.12.2012   
            
            
               ET
            
            
               Euroopa Liidu Teataja
            
            
               C 379/15
            
         Eelotsusetaotlus, mille on esitanud Curtea de Apel Oradea (Rumeenia) 18. septembril 2012 — SC Fatorie SRL versus Direcția Generală a Finanțelor Publice Bihor
   (Kohtuasi C-424/12)
   2012/C 379/25
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Oradea
   
      Põhikohtuasja pooled
   
   
      Kaebuse esitaja: SC Fatorie SRL
   
      Vastustaja: Direcția Generală a Finanțelor Publice Bihor
   
      Eelotsuse küsimused
   
   
               1.
            
            
               Kas direktiivi 2006/112/EÜ (1) sätted lubavad kohaldada maksumaksja suhtes sanktsiooni, mis seisneb käibemaksu mahaarvamise õiguse kaotamises juhul, kui:
               
                           i)
                        
                        
                           kolmas isik on valesti — lihtsustamismeetmeid kohaldamata jättes — koostanud arve, mille maksukohustuslane mahaarvamisõiguse kasutamiseks esitas;
                        
                     
                           ii)
                        
                        
                           maksukohustuslane on arvele märgitud käibemaksu tasunud.
                        
                     
         
               2.
            
            
               Kas Rumeenia maksuameti halduspraktika on (liidu õiguses kehtiva) õiguskindluse põhimõttega vastuolus, kui ta:
               
                           i)
                        
                        
                           on jõustunud haldusaktiga esialgu tunnustanud käibemaksu mahaarvamise õigust;
                        
                     
                           ii)
                        
                        
                           hiljem on seda otsust muutnud ja määranud, et maksumaksja on kohustatud tasuma riigile käibemaksu, mille mahaarvamise õigust on juba kasutatud, koos sellele lisanduva intressi ja viivitusintressiga.
                        
                     
         
               3.
            
            
               Kas neutraalse maksustamise põhimõte käibemaksu valdkonnas lubab jätta maksukohustuslase käibemaksu mahaarvamise õigusest ilma juhul, kui:
               
                           i)
                        
                        
                           maksukohustuslane on tasunud kolmanda isiku poolt arvele ekslikult märgitud käibemaksu;
                        
                     
                           ii)
                        
                        
                           maksuamet ei ole midagi teinud selleks, et paluda kolmandal isikul valesti koostatud arve parandada;
                        
                     
                           iii)
                        
                        
                           nüüd on arve parandamine kolmanda isiku maksejõuetuse tulemusena võimatu.
                        
                     
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).